ΤΑΠ Θήρας

"Ρεσιτάλ Κιθάρας Γιώργου Μπεχλιβάνογλου"
2017-02-25 19:00 - 20:30 (Europe/Helsinki) | Μέγαρο Γκύζη, Φηρά, Σαντορίνη, Κυκλάδων, 84700, Ελλάδα
Ο Δημοτικός Αθλητικός Πολιτιστικός Περιβαλλοντικός Οργανισμός Σαντορίνης, ο Δήμος Θήρας και το Πνευματικό Κέντρο Μέγαρο Γκύζη στα πλαίσια των πολιτιστικών τους εκδηλώσεων σας προσκαλούν το Σάββατο 25 Φεβρουαρίου 2017 στις 19:00 στον ιερό καθολικό καθεδρικό ναό Αγίου Ιωάννη του Βαπτιστή για να παρακολουθήσετε το ρεσιτάλ κιθάρας με τον Γιώργο Μπεχλιβάνογλου.
Ο γνωστός στο κοινό της Σαντορίνης κιθαρίστας, με διεθνείς διακρίσεις, Γιώργος Μπεχλιβάνογλουθα παρουσιάσει ένα εξαίρετο πρόγραμμα με έργα των Kellner, Barrios, Tarrega, Brower, Piazzola, Rodrigo, Koshkin, Ανδρονίκου και Γρηγορέα.
Επίσης, την Κυριακή 26 Φεβρουαρίου 2017 στις 11:00 θα πραγματοποιηθούν σεμιναριακά μαθήματα (masterclasses) και ανοικτή διάλεξη με θέμα: «Μουσική γραφή – Υπονοούμενα και Ερμηνεία» στο Πνευματικό Κέντρο του Μεγάρου Γκύζη.
Η είσοδος είναι ελεύθερη.
